b"\n_START_ARTICLE_\nAnselme Lacad\xc3\xa9\n_START_SECTION_\nBiografia\n_START_PARAGRAPH_\nNotari de professi\xc3\xb3, Lacad\xc3\xa9 era un alcalde emprenedor que des de l'inici del seu mandat va dur a terme obres per a transformar profundament la fisonomia del que llavors era una petita localitat pirinenca. Aquestes obres, urban\xc3\xadstiques entre d'altres, estaven en marxa abans dels canvis imposats per l'acollida dels pelegrins. _NEWLINE_L'arribada del ferrocarril a Lorda, la l\xc3\xadnia Tolosa-Baiona, amb la seva transversal Lorda-Pierrefitte \xc3\xa9s el gran assoliment que deu el municipi a Lacad\xc3\xa9, que va seguir les propostes de l'enginyer Colom\xc3\xa8s de Juillan de la Compagnie des Chemins de fer du Midi. En 1854, abans de les aparicions de la Verge, la concessi\xc3\xb3 gratu\xc3\xafta dels terrenys comunitaris necessaris per a implementar la l\xc3\xadnia es va atribuir a la companyia de ferrocarrils. La l\xc3\xadnia va ser oberta el 9 d'abril de 1865 amb 5 trens especials per a la peregrinaci\xc3\xb3, portant a 3.500 persones que van entrar a l'estaci\xc3\xb3._NEWLINE_Anselme Lacad\xc3\xa9 va saber utilitzar el bon suport del ministre influent Achille Fould, diputat dels Alts Pirineus, i dels grans esdeveniments, com el pas dels sobirans Napole\xc3\xb3 III i Eugenia de Montijo per Lorda a l'agost de 1859, quan anaven a Saint Sauveur per a una cura termal, i va ser programador de grans obres."